
Da li je dopušteno gledanje utrke formula?


* 
* 
* 
* 
* 
* 
* 

 
Da li je dopušteno gledanje utrke formula?

Utrka formula nije dozvoljena. Stepen zabrane dobija oštriju formu ako je posrijedi utrkivanje s ulogom i ako sprečava od pravovremenog izvršavanja vjerskih obaveza. Od ove vrste natjecanja musliman nema nikakve koristi, već gubi dragocjeno vrijeme, i zbog toga će se gorko kajati na Dan kada kajanje ne bude koristilo. Ljudi ulažu velike svote u konstruiranje brzih i jakih mašina da bi udovoljili posmatračima koji skupa s organizatorom učestvuju u jednoj velikoj kocki.


Utrkivanje formulama, teretnim motornim vozilima, autima, motorima i sl., sa šerijatskog aspekta gledano, zabranjena je stvar iz nekoliko razloga: prvo, trošenje velikog imetka na skupocjena vozila koja ne koriste ljudima za razliku od prijevoznih sredstva; drugo, trošenje velikog imetka na održavanje i reparaturu tih mašina i pravljenje posebnih staza sa pratećim objektima; treće, trošenje velikog imetka od strane ulagača i gledalaca (kocka); i, četvrto, izlaganje životnoj opasnosti zbog prevelikih brzina. Islamski učenjaci kažu da u natjecanju životinje (u ovom slučaju vozila) moraju biti iste snage i vrste, u protivnom natjecanje nije ispravno. (Vidjeti: *Revdatut-talibin*, 10/356 i *El-Mugni*, 11/139.) Ovaj uvijet, naravno, nije ispunjen kada je riječ o utrkivanju motornim vozilima, jer se razlikuju po svojoj kubikaži, snazi motora i težini, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


